Það er að verða algengara en áður að fyrirtæki leigi sér mannauðsstjóra til að sjá um starfsmannamál fyrirtækisins . Þetta hentar öllum fyrirtækjum vel og þá sérstaklega þeim sem sjá ekki ástæðu til að ráða mannauðsstjóra í fullt starf en vilja þó sinna þeim málum . Þetta segir Guðríður Sigurðardóttir , einn af eigendum Attentus . „ Í upphafi lögðum við þetta upp fyrir fyrirtæki með 50 - 100 manns í vinnu sem hefðu kannski ekki burði til að ráða mannauðsstjóra í fullt starf . Reyndin hefur hins vegar verið sú að við erum jafnvel með fleiri fyrirtæki sem eru stærri en þetta , fyrirtæki með hátt í 200 manns í vinnu . “ Ekki bara starfsmannaskemmtanir Guðríður segir þetta henta fyrirtækjum vel sem eru í örum vexti og hjálpar þeim með vaxtarverkina . Hún segir jafnframt þjónustu sem þessa vera mun algengari erlendis . „ Það sem gerist oft í íslenskum fyrirtækjum er að litið er á starfsmannamálin sem mjúkan málaflokk en erlendis er viðhorfið allt annað . Hér heima á starfsmannastjórinn að vera vinsæll líka en það fer ekki alltaf saman . Það verður oft að taka á erfiðum málum og þá er gott að hafa fjarlægðina . “ Nánar er fjallað um málið í Viðskiptablaðinu . Áskrifendur geta nálgast blaðið undir liðnum tölublöð hér að ofan .